OpenLLM-France/wikimedia huggingface dataset:
# Culter

Culter , en diminutiu cultellus (en anglès coulter, en alemany del sud, das kolter, en francès, couteau) era el nom que es donava a un ganivet que només estava esmolat d'un costat que formava una línia recta. Acabava en punta i la part no esmolada era corbada.
S'usava generalment per matar els animals a casa o de cacera, i també pels sacrificis d'animals als altars dels déus, segons diuen Titus Livi i altres autors. Marc Terenci Varró parla d'una expressió: bovem ad cultrum emere, comprar un bou per matar-lo, on el significat de culter és el mateix que sacrificar.
Pel que sembla, el culter es protegia amb una beina. El sacerdot que feia el sacrifici no matava personalment les víctimes. Hi havia un ajudant especial, anomenat popa (sacrificador) o cultrarius, segons diu Suetoni.
Culter designava també diversos tipus d'objectes tallants, com ara les navalles d'afaitar i els ganivets de cuina, de mida més petita, i que sempre es designaven amb un qualificatiu: culter tonsorius, culter coquinaris. Els ganivets usats per la fruita s'anomenaven cultellus, i acostumaven a ser d'os o de vori. Plini el Vell també diu que la paraula culter s'aplicava a la part esmolada i punxeguda de l'arada.

## Referències

* ↑ Titus Livi. Ab Urbe Condita, III, 48
* ↑ Plini el Vell. Naturalis Historia, VII, 211
* ↑ Marc Terenci Varró. Rerum Rusticarum, II, 5
* ↑ Suetoni. Vides dels dotze cèsars: Calígula', 32
* ↑ Petroni. Satíricon, 108
* ↑ Plini el Vell. Naturalis Historia, XII, 105
* ↑ Plini el Vell. Naturalis Historia, XVIII, 171
* ↑ Smith, William (ed.). «Culter». A Dictionary of Greek and Roman Antiquities (1890). [Consulta: 18 març 2022].
Viccionari
# Recinte fortificat de Forques

El Recinte fortificat de Forques és un recinte medieval d'estil romànic del segle xi que envolta la vila medieval del poble de Forques, a la comarca del Rosselló, a la Catalunya del Nord.
Està situat al nord del lloc on era l'antiga cellera de Forques, i encara més al nord de l'expansió del poble del segle xii.

## Història

El lloc, Furchas, ja consta documentat el 844, en una venda. Àrgila, fill del comte Berà, va vendre Forques al seu fill Berà (net de l'anterior, doncs). Tanmateix, en documents del 981 i posteriors, la major part del terme pertanyia al monestir de Sant Genís de Fontanes, i el 1009 dues vinyes de Forcas foren cedides a Sant Martí de Canigó. Al llarg del segle xi fou el monestir d'Arles qui anà entrant en possessió de béns a Forques. El 1193 el vescomte Jaspert de Castellnou aprovava la fortificació del poble, després de l'autorització concedida a l'abat d'Arles per Alfons I de Catalunya-Aragó. El 1343 l'abat d'Arles, en aquell moment Ramon de Banyuls, rebé fins i tot la jurisdicció civil del lloc i terme de Forques de mans de Pere III el Cerimoniós. A finals de l'edat mitjana, els drets sobre Forques anaren a mans de Pere de Queralt, pel seu matrimoni amb la filla del darrer vescomte de Castellnou; Forques fou incorporat a la baronia de Trasserra, la titularitat de la qual passà per aquesta raó al de Queralt.

## Les restes del recinte

Té una forma rectangular, perfectament regular, orientat de sud-oest a nord-est, amb dos únics carrers en el seu interior, que adopten la forma d'una T a partir del portal conservat en el centre del mur meridional.

## Bibliografia

* Ponsich, Pere; Badia i Homs, Joan. «Forques: Recinte fortificat de Forques». A: El Rosselló. Barcelona: Enciclopèdia Catalana, 1993 (Catalunya romànica, XIV). ISBN 84-7739-601-9.

## Referències

* ↑ La vila fortificada de Forques, en els ortofotomapes de l'IGN
# Petarrelleig

Un petarrelleig és un so burleta, irònic i generalment considerat vulgar, que es realitza bufant amb la llengua estesa entre els llavis frunzits o pressionant amb el dors de la mà sobre la boca per obtenir un soroll similar a el d'una flatulència. Es pot obtenir sense fer servir la llengua o també usant un parell de dits davant dels llavis.
En termes de fonètica, aquest so és linguolabial [R]. Mai no s'usa fonològicament en el llenguatge (és a dir, dotat de significat precisament amb el propòsit de la comunicació verbal), però la imitació del so també està estesa entre algunes cultures humanes, fins i tot certs primats.són capaços de repetir-ho
La cançó de Giorgio Gaber Goganga, realitzat en Canzonissima el 1968 acabava amb un pet. Per aquest motiu, la peça va ser inicialment exclosos del concurs de la RAI i posteriorment readmesa.

## Vegeu també

* Figa (gest)
* Figa (signe)
* Dit del mig (gest)

## Referències

* ↑ McLaughlin, E.; Kraus, N. Citizen Girl (en basc). Atria Books, 2004, p. 23. ISBN 978-1-4165-1199-1.
* ↑ «Mikey the Chimp Blowing Raspberries», 25-10-2021.
* ↑ La commissione di ascolto della Rai. Musica e radiotelevisione in Italia dal fascismo alla fine del monopolio RAI, Tesi di laurea di Roberto Bonato Prof. Franco Fabbri, pag 94
# Remungol

Remungol (en bretó Remengol) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 920 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 945 | 1.026 | 951 | 948 | 890 | 863 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | André Guillemet | |
# Creu de terme (Cantallops)

La Creu de terme és una obra de Cantallops (Alt Empordà) inclosa a l'Inventari del Patrimoni Arquitectònic de Catalunya.

## Descripció

Creu de terme situada a l'entrada del poble. És de base circular de pedra, al centre de la qual s'enlaira un fust, també de pedra, de secció octogonal. Encastat a ell, resta a la part superior, una creu llatina de ferro amb els braços circulars rematats amb punta de fletxa.

## Història

Antigament estava ubicada a la Plaça major de Cantallops

## Referències

* 1 2 «Creu de terme». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 octubre 2017].
# Sphyraena viridensis

Sphyraena viridensis és un peix teleosti de la família dels esfirènids i de l'ordre dels perciformes que es troba a les costes centrals de l'Atlàntic oriental (Cap Verd, Canàries i les Illes Açores) i del Mediterrani (Líban, Mar d'Alboran, Mar Lígur, Mar Balear, Mar Tirrena).
Pot arribar als 128 cm de llargària total.

## Referències

* ↑ The Taxonomicon (anglès)
* 1 2 FishBase (anglès)
* ↑ ICTIMED (castellà)
# Cumberland

* Per a altres significats, vegeu «Cumberland (desambiguació)».
Cumberland fou un dels 39 comtats històrics del nord-oest d'Anglaterra, a la frontera amb Escòcia, des del segle xii fins al 1974. Formà un comtat administratiu des de 1889 fins a 1974 (exclosa Carlisle des de 1914) i actualment forma part de Cúmbria.

## Enllaços externs

* Cumberland, descripció (anglès)
# Rayo Club de Madrid

El Rayo Club fou un club de bàsquet de la ciutat de Madrid de la década de 1930.
El club va néixer l'any 1929 de la mà d'aficionats hispano-americans o espanyols que havien residit a Cuba, com Pedro Gil o els germans Alonso. Fou el millor club de Madrid des de la seva fundació fins a la seva desaparició l'any 1942, per problemes econòmics.
El club es proclamà dos cops campió d'Espanya, els anys 1933, guanyant el Reial Madrid per 21-11, i 1936. També fou set cops campió del Campionat de Castella de bàsquet,
El club vestia uniforme negre o groc.

## Referències

* ↑ Manuel Espín. «Nuestro basket». Diario El Mundo Deportivo. [Consulta: 21 novembre 2016].
* 1 2 «El Rayo de Emilio Alonso». FEB. [Consulta: 6 desembre 2016].
* ↑ «Los "americanos" Alonso». Página oficial de la FEB. [Consulta: 27 desembre 2016].
* ↑ «Historia del baloncesto español». Diario El Mundo Deportivo, 1986. [Consulta: 31 desembre 2016].
* ↑ «La Copa del Rey vuelve a sus orígenes». Página oficial de la ACB, 01-01-2017. Arxivat de l'original el 1 gener 2017. [Consulta: 6 desembre 2016].
* ↑ «Palmarés de la Copa del Rey». Página oficial de la ACB. Arxivat de l'original el 2019-09-16. [Consulta: 6 desembre 2016].
* ↑ «Trayectoria de Pedro Alonso». Portal digital LosOjosDelTigre. [Consulta: 3 gener 2017].
* ↑ «Mención al uniforme del Rayo Club». Diario ABC. [Consulta: 3 gener 2017].
# Philip Sawyer

Philip "Phil" Sawyer (Melbourne, 29 de desembre de 1951) va ser un ciclista australià que fou professional entre 1973 i 1987. Va combinar tant la carretera com el ciclisme en pista.

## Palmarès en ruta

* 1980
** Vencedor d'una etapa del Herald Sun Tour
* 1983
** 1r a la National Party Tour
** 1r a Geelong

## Palmarès en pista

* 1976
** 1r als Sis dies de Newcastle (amb Dave Allan)
* 1982
** 1r als Sis dies de Launceston (amb Shane Sutton)

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# Rentadors i abeurador de Capçanes

Els Rentadors i abeurador de Capçanes són els safareigs públics de Capçanes (Priorat), una obra protegida com a Bé Cultural d'Interès Local.

## Descripció

Els safareigs de Capçanes es van construït dins d'una nau amb cel obert per permetre la captació de l'aigua de la pluja. Hi ha tres portes d'accés al safareig on trobem les dues basses: una per rentar i una per esbandir. A tot el voltant de la bassa hi ha la base ondulada per a poder fregar la roba. La bassa d'esbandir amb un brollador està situada de manera més elevada per permetre el traspàs de l'aigua neta d'una bassa a l'altra.
Pel que fa a l'abeurador està construït a la paret del carrer de Llaberia, és una construcció de tres metres per mig d'amplada.

## Història

Els safareigs de Capçanes daten de l'any 1932 i l'abeurador també pels voltants del mateix any. La funció de l'abeurador era destinat als animals que arribaven al poble. El safareig va permetre a les dones poder resguardar-se del fred i no haver-se d'agenollar a la riera.

## Referències

* 1 2 3 «Rentadors i abeurador de Capçanes». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 agost 2018].
# Cambridge (Vermont)

Cambridge és una població dels Estats Units a l'estat de Vermont. Segons el cens del 2000 tenia 3.186 habitants.

## Demografia

Segons el cens del 2000, Cambridge tenia 3.186 habitants, 1.266 habitatges, i 886 famílies. La densitat de població era de 19,3 habitants per km².
Dels 1.266 habitatges en un 32,8% hi vivien nens de menys de 18 anys, en un 60,3% hi vivien parelles casades, en un 6,9% dones solteres, i en un 30% no eren unitats familiars. En el 20,1% dels habitatges hi vivien persones soles el 5,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 2,91.
Per edats la població es repartia de la següent manera: un 24,4% tenia menys de 18 anys, un 7,6% entre 18 i 24, un 35,9% entre 25 i 44, un 23,6% de 45 a 60 i un 8,6% 65 anys o més.
L'edat mediana era de 36 anys. Per cada 100 dones de 18 o més anys hi havia 102,3 homes.
La renda mediana per habitatge era de 44.950 $ i la renda mediana per família de 49.274 $. Els homes tenien una renda mediana de 35.264 $ mentre que les dones 23.199 $. La renda per capita de la població era de 20.527 $. Entorn del 2,9% de les famílies i el 5,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cambridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Cambridge». American Fact Finder. Oficina del Cens dels Estats Units, 12-01-2010.
# Picot frontdaurat

El picot frontdaurat (Melanerpes aurifrons) és una espècie d'ocell de la família dels pícids (Picidae) que habita boscos oberts, garrigues i encara ciutats, des de l'est de Durango, centre de Chihuahua, oest, nord, centre i sud de Texas i sud-oest d'Oklahoma, cap al sud, a través de Mèxic i oest i centre d'Hondures. Està absent des de l'est d'Hondures fins al nord de Nicaragua.
La població que habita des de Mèxic central cap al sud, és considerada una espècie de ple dret per alguns autors: Melanerpes santacruzi
# Symphurus parvus

Symphurus parvus és un peix teleosti de la família dels cinoglòssids i de l'ordre dels pleuronectiformes que viu a l'Atlàntic occidental (des de Carolina del Nord fins a la Península de Yucatán).

## Referències

* ↑ The Taxonomicon (anglès)
* ↑ FishBase (anglès)
# KGet

El KGet és un gestor de baixades lliure per a l'entorn d'escriptori KDE.

## Característiques

* Descàrrega de fitxers via FTP i HTTP.
* Aturar i continuar baixades en qualsevol moment, així com la possibilitat de reiniciar-les.
* Proporciona un munt d'informació sobre les baixades en curs o les pendents.
* Capacitat de minimitzar-se a la barra d'eines.
* Integració amb el navegador Konqueror.

## Referències

* 1 2 Sharma, Deepesh. «12 Incredibly Useful KDE Apps That Are Worth Trying». Makeusof, 12-07-2023. [Consulta: 4 febrer 2024].

## Enllaços externs

* Lloc web del KGet
# Cèl·lula germinal

Una cèl·lula germinal, en anglès:germ cell, és qualsevol cèl·lula que dona lloc als gàmetes d'un organisme que es reprodueix sexualment. Al contrari que en els animals, les plantes no tenen cèl·lules germinals sorgides del seu desenvolupament primerenc. En lloc d'això, les cèl·lules germinals poden provenir de cèl·lules somàtiques en l'adult (com el meristema floral de les plantes angiospermes).
La meiosi és el procés de divisió que, a partir d'una cèl·lula germinal diploide, genera quatre cèl·lules haploides, o germinals madures o sexuals o gamètiques, amb patrimoni genètic reduït a la meitat.

## Referències

* ↑ Alberts B., Johnson A., Lewis J., Raff M., Roberts K., Walter P.. Molecular biology of the cell. New York, Garland Science, 1463 p, 2002.
* ↑ Twyman R.M.. Developmental biology. Oxford, Bios Scientific Publishers, 451p, 2001.
* ↑ Cinalli R.M., Rangan P., Lehmann R.. Germ cells are forever. Cell 132:559-562, 2008.

## Enllaços externs

* «Cèl·lules germinals». Canal Salut. Generalitat de Catalunya.
* «Cèl·lula germinal» (en anglès). Medical Subject Headings.
* Primordial Germ Cell Development
# Rayon Sports FC

El Rayon Sports FC és un club de futbol de Ruanda de la ciutat de Kigali.

## Història

Va ser fundat el maig de 1968. Els seus colors són el blanc i el blau.

## Palmarès

* Lliga ruandesa de futbol:
** 1975, 1981, 1997, 1998, 2002, 2004, 2013, 2017, 2019
* Copa ruandesa de futbol:
** 1976, 1979, 1982, 1989, 1993, 1995, 1998, 2005, 2016
* Supercopa ruandesa de futbol:
** 2017, 2019
* Copa CECAFA de clubs de futbol:
** 1998

## Referències

* ↑ Rwanda club colours a rsssf
* ↑ «Rwanda - List of Champions». RSSSF.
* ↑ «Rwanda - List of Cup Winners». RSSSF.

## Enllaços externs

* (francès) Web oficial
# Penya Sabocos

La Penya Sabocos, o simplement Sabocos, és una muntanya de 2.757 metres que es troba a la província d'Osca (Aragó). Es troba a la part occidental de la serra de Tendenyera.
# Enòmau (poeta)

Enòmau (grec antic: Οἰνόμαος; llatí: Oenomaus) fou un poeta epigramàtic grec. Va escriure un dístic sobre Eros inscrit en un vas de beure. Com que res no es coneix de la seva vida ni de la seva època, alguns erudits pensen que podria ser el mateix personatge que el filòsof Enòmau de Gàdara.

## Referències

* ↑ Smith, William. «2.Oenomaus». A: A Dictionary of Greek and Roman Biography and Mythology. Vol. III. Boston: ittle, Brown & Comp., 1867, p. 18.
# Picot fuliginós septentrional

El picot fuliginós septentrional (Mulleripicus funebris) és una espècie d'ocell de la família dels pícids (Picidae) que habita la selva humida de les Filipines septentrionals. Fins fa poc s'han distingit el picot fuliginós meridional i el septentrional com coespecífics.
# Sucamina

Sucamina (grec antic: Συκαμίνων πόλις) fou una ciutat de Palestina que Estrabó situa entre Acre (Ἄκη) i Caesareia Palaestinae (Στράτωνος πύργος). Aquí va desembarcar Ptolemeu IX Làtir amb un exèrcit de 30.000 homes per assetjar Ptolemais. S'ha identificat amb la moderna Haifa i es creu que també va portar el nom d'Hepha (Ἡφὰ).
# KIF Örebro

El KIF Örebro és un club femení de futbol suec que juga a la Damallsvenskan. Ha sigut campió de Copa i subcampió de Lliga, i a la Lliga de Campions han arribat als vuitens de final.

## Palmarès

* Damallsvenskan
** 1 subcampionat
*** 2014
* Svenska Cupen
** 1 campionat
*** 2010

## Plantilla 2016

| Porteras | Defenses | Centrocampistes | Davanteres |
| Lina Domberg Carola Ostberg Mimmi Paulsson-Febo — — — — — — — | Hanne Gråhns Ellen Karlsson Anna Björk Kristjánsdóttir Marie-Éve Nault Sara Nordin Jennie Wecksell — — — — | Sejde Abrahamsson Lejla Basic Ogonna Chukwudi Wilma Franssila Linda Hallin Elin Johansson Michelle de Jongh Emma Lindén Freda Olofsson Verónica Pérez | Adelisa Grabus Sarah Michael Julia Spetsmark Melissa Tancredi — — — — — — |

## Referències

* ↑ «Football 365». Arxivat de l'original el 2016-09-10. [Consulta: 21 juliol 2016].
# Craugastòrids

Els craugastòrids (Craugastoridae) són una família d'amfibis que es troben a Amèrica. La família es va originar a partir de la fusió de les famílies Craugastoridae i Strabomantidae, que pertanyien a la família Leptodactylidae.

## Llista de subfamílies i gèneres

* Subfamília Ceuthomantinae Heinicke, Duellman, Trueb, Means, MacCulloch & Hedges, 2009
** Gènere Ceuthomantis Heinicke, Duellman, Trueb, Means, MacCulloch & Hedges, 2009
** Gènere Dischidodactylus Lynch, 1979
** Gènere Pristimantis Jiménez de la Espada, 1870
** Gènere Yunganastes Padial, Castroviejo-Fisher, Köhler, Domic & De la Riva, 2007
* Subfamília Craugastorinae Hedges, Duellman & Heinicke, 2008
** Gènere Craugastor Cope, 1862
** Gènere Haddadus Hedges, Duellman & Heinicke, 2008
** Gènere Strabomantis Peters, 1863
* Subfamília Holoadeninae Hedges, Duellman & Heinicke, 2008
** Gènere Barycholos Heyer, 1969
** Gènere Bryophryne Hedges, Duellman & Heinicke, 2008
** Gènere Euparkerella Griffiths, 1959
** Gènere Holoaden Miranda-Ribeiro, 1920
** Gènere Hypodactylus Hedges, Duellman & Heinicke, 2008
** Gènere Lynchius Hedges, Duellman & Heinicke, 2008
** Gènere Niceforonia Goin & Cochran, 1963
** Gènere Noblella Barbour, 1930
** Gènere Oreobates Jiménez de la Espada, 1872
** Gènere Phrynopus Peters, 1873
** Gènere Psychrophrynella Hedges, Duellman & Heinicke, 2008

## Referències

* ↑ Frost, Darrel R. «Craugastoridae Hedges, Duellman, and Heinicke, 2008». Amphibian Species of the World: an Online Reference. Version 6.0. American Museum of Natural History, 2015. [Consulta: 7 juny 2015].
# Receptor del gust

Un receptor del gust és un tipus de receptor cel·lular que facilita el sentit del gust.
Es divideixen en dues famílies: el tipus 1, de dolç, caracteritzat inicialment el 2001 en TAS1R2 o TAS1R3, i el tipus 2, amarg, caracteritzat de TAS2R1 a TAS2R50, i TAS2R60. Els gens dels receptors d'amarg són anomenats de TAS2R1 fins al TAS2R64, amb alguns buits a causa de la no existència de gens, pseudogens, o gens proposats que no han estat anotats al més recent acoblament del genoma humà.

## Referències

* ↑ Adler E Hoon MA, Mueller KL, Chandrashekar J, Ryba JP, Zucker CS, Patton A. «A Novel Family of Mammalian Taste Receptors - An Investigative Review» (en anglès). Davidson College Biology Department, 2000.
* ↑ «Receptor del gust» (en anglès). Medical Subject Headings.
* ↑ «Receptor del gust» (en anglès). Medical Subject Headings.
# Pere Terrassa

Pere Terrassa (La Pobla de Fontova (Ribagorça) segle xv - Nàpols, 1511), fou un religiós del segle xv i escriptor en llengua llatina.

## Biografia

Nascut en el límit de les àrees de parla catalana i aragonesa, Torres Amat l'inclou en el seu catàleg d'escriptors catalans. Era carmelità observant. El 1478 era lector del convent d'Avinyó i posteriorment provincial dels estats pontificis i procurador de l'orde a Roma.
El 1502 fou escollit vicari general i el 1503 el capítol general celebrat a Itàlia, el 3 de juny, l'escollí com a general de l'orde.
El 1483 pronuncià un sermó davant dels papa Sixt IV i el consistori de cardenals de la capella pontifícia.

## Obres

* Oratio de diuina prouidentiua (sermó pronunciat davant Sixt IV l'any 1483).
* Epistula a Johannes Stephanus Bassignas

## Referències

* ↑ Mariàngela Vilallonga,La literatura llatina a Catalunya al segle xv. Repertori bio-bibliogràfic
* ↑ "Pedro Terrase", a Fèlix Torres Amat, Memorias para ayudar a formar un diccionario crítico de los escritores catalanes, Barcelona, 1836, pàg. 619.

## Bibliografia

* Mariàngela Vilallonga, La literatura llatina a Catalunya al segle xv. Repertori bio-bibliogràfic (1993, ISBN 978-84-7256-930-0).
* Fèlix Torres Amat, Memorias para ayudar a formar un diccionario crítico de los escritores catalanes, Barcelona, 1836.
# Enòmau (gladiador)

Enòmau (llatí: Oenomaus) era un gladiador gal, de l'escola gladiadors de Lèntul Batiat a Càpua. Juntament amb el traci Espàrtac i el gal Crix, Enòmau es va convertir en un dels líders dels esclaus rebels durant la Tercera Guerra Servil (73 aC-71 aC), però va morir d'hora en la guerra.
Enòmau va estar implicat en un dels primers èxits de l'exèrcit d'esclaus, la derrota de l'exèrcit del pretor Gai Claudi Glabre, que havia tractat de posar lloc a l'exèrcit d'esclaus prop del Vesuvi.
Enòmau va caure en la batalla encara abans que el seu col·lega, Crix, possiblement durant l'hivern de 73 aC - 72 aC, quan l'exèrcit d'esclaus saquejava ciutats del sud d'Itàlia.

## A la cultura popular

* Enomau apareix com a personatge a l'àlbum Jeff Wayne's Musical Version of Spartacus.
* Representat com un númide, és interpretat per Peter Mensah a la sèrie de televisió de Starz Spartacus: Blood and Sand i a la seva preqüela Spartacus: Gods of the Arena.
* Oenomaus és el nom d'un gladiador-esclau en el joc d'estratègia futurista Warhammer 40.000. Com l'històric Enomau, és un líder que organitza un alçament, mor significativament abans que acabi l'aixecament i no és el líder general de l'aixecament.

## Referències

* ↑ Pau Orosi, Històries 5.24.1.
* ↑ Orosi, Històries 5.24.2; Bradley 96
* ↑ Starz. «Peter Mensah in Spartacus: Blood and Sand» (en anglès). Arxivat de l'original el 15 març 2012. [Consulta: 27 gener 2021].
* ↑ «Oenomaus» (en anglès). Lexicanum. [Consulta: 27 gener 2021].
# Zbudská Belá

Zbudská Belá és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1463.